Pielikums Nr.2

Informatīvajam ziņojumam par pasākumiem

Krievijas ekonomisko sankciju negatīvās ietekmes mazināšanai

**LIAA uzsāktās aktivitātes projektā „Nozaru nacionālie stendi starptautiskajās izstādēs ārvalstīs un eksporta konsultācijas” papildus piešķirtā finansējuma ietvaros**

14.10.2014. tika apstiprināti Ministru kabineta noteikumi Nr.638 “Grozījumi Ministru kabineta 2010.gada 21.septembra noteikumos Nr.887 „Noteikumi par darbības programmas „Uzņēmējdarbība un inovācijas”” papildinājuma 2.3.1.1.aktivitātes „Ārējo tirgu apgūšana” 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana”” (turpmāk – Grozījumi), palielinot finansējumu no ES struktūrfondu līdzekļiem (ERAF) 4 000 000,00 EUR apmērāLIAA projektam „**Nozaru nacionālie stendi starptautiskajās izstādēs ārvalstīs un eksporta konsultācijas”** (turpmāk – Projekts), kurš tiek īstenots atbilstoši starp LIAA un LIAA Programmu sadarbības iestādi (PSI) noslēgto Vienošanos par Projekta (projekta pieteikums ar identifikācijas Nr.2PD/2.3.1.1.2./10/IPIA/LIAA/001) īstenošanu. Grozījumi stājās spēkā 30.10.2014.

**Projekta Iepirkumu plānā iekļautie pasākumi, pie kuriem norit darbs:**

|  |  |  |
| --- | --- | --- |
| **Pasākums** | **Statuss** | **Termiņš** |
| Latvijas komersantu ražoto plaša patēriņa preču elektroniskā kataloga (Web lapas) izstrāde un pārtikas produktu kataloga izveide. | Tiek gatavota tehniskā specifikācija | 2014.gada novembris |
| Rreklāmas un mārketinga kampaņas koncepcijas izstrāde, publicitāte Gruzijas plašsaziņas līdzekļos, reklāmas materiālu izstrāde, izplatīšana un izvietošana, lai nodrošinātu Latvijas dienu Gruzijā publicitāti (24.11.-7.12.2014.). | Izsludināts iepirkums, noslēdzas 20.11.14. | 2014.gada novembris |
| Pavāru meistarklašu organizēšana Latvijas dienu Gruzijā ietvaros (24.11.2014)  | Tiek gatavots līgums | 2014.gada novembris |
| Latvijas dienu Gruzijā atklāšanas pasākuma organizēšana (26.11.2014.) | Tiek gatavots līgums ar ĀM | 2014.gada novembris |
| Latvijas modes dizaina prezentācijas organizēšana Latvijas dienu Gruzijā ietvaros (25.11.2014.). | Tiek organizēta iepirkuma procedūra, noslēdzas 20.11.14. | 2014.gada novembris |
| Tirgus pētījuma “Piena pārstrādes nozares eksportspējas un eksporta tirgu novērtējums” iegāde (analītisks pētījums par Latvijas ražotu specifisku piena produktu grupu eksporta potenciālu un iespējām uz Ķīnu, Kazahstānu, Azerbaidžānu un AAE, priekšlikumi produktu virzīšanai mērķa tirgos). | Tiek precizēts Nolikums iepirkuma izsludināšanai. | 2014.gada decembris |
| Speciālistu piesaiste Ķīnas tirgus izpētei | Tiek gatavota tehniskā specifikācija iepirkuma izsludināšanai. | 2014.gada decembris |
| Tirdzniecības misiju organizēšana uz 10 jauniem tirgiem (Azerbaidžāna, Kazahstāna, Uzbekistāna, ASV, Brazīlija, Singapūra, Mongolija, AAE, Irāna, Kanāda) (pasākumu kopums tiks uzsākts pēc iepirkuma procedūras noslēgšanās, turpināsies līdz 15.12.2015.) | Tiek gatavota tehniskā specifikācija iepirkuma izsludināšanai. | 2015.gada janvāris |
| Latvijas kopstenda dizaina izstrāde un noma „Expo Milano 2015” (1.05.-31.10.2015.) Latvijas paviljonā biznesa zonā atbilstoši Latvijas paviljona konceptam un vizuālajam veidolam. | Tiek gatavota tehniskā specifikācija iepirkuma izsludināšanai. | 2014.gada decembris |
| Mārketinga materiālu par Latvijas nozarēm, produktu grupām audiovizuālā formātā filmēšana, sagatavošana, tulkošana un izvietošana informācijas nesējos (videoklipu izstrāde, ierakstīšana DVD), kas tiks prezentēti kopstendā Latvijas paviljonā izstādē „Expo Milano 2015” (1.05.-31.10.2015.). | Tiek gaidīti priekšlikumi no LV uzņēmumiem, kā arī informācija par gatavību piedalīties pasākumā. | 2015.gada janvāris |
| Latvijas IKT nozares stends un Latvijas ekspozīcija (Latvija ROOM) pasaules mēroga izstādē un konferencē eHealth Week un WOHIT (11.-13.05.15.). | Tiek gatavota tehniskā specifikācija iepirkuma izsludināšanai | 2015.gada janvāris |
| Potenciālo Latvijas komersantu ražotās produkcijas iepircēju no ASV vizītes organizēšana.(janvāris – februāris 2015.gads) | Tiek gatavota tehniskā specifikācija iepirkluma izsludināšanai. | 2014.gada decembris |
| Dažādu preču grupu tirgus pieprasījuma, piedāvājuma, tendenču, patērētāju paradumu utml. ārvalstu tirgus pētījumu iegāde. | Notiek sarunas ar Nielsen pārstāvjiem Latvijā par piedāvātajiem produktiem un iepirkumu. | 2014.gada decembris |

Atbilstoši nacionālo stendu plānam (30 stendi 2015.gadā) tiek veikti stendu laukumu iepirkumi un stendu dizaina izstrāde.

Ekonomikas ministre D.Reizniece-Ozola

Vīza:

Valsts sekretārs M.Lazdovskis

20.11.2014 17:37

494
Ilze Beināre, 67013151

Ilze.Beinare@em.gov.lv